Pentru a treia zi la rând, ploaia face probleme la Roland Garros, vremea arătând la Paris precum în luna noiembrie. Miercuri nu s-a jucat deloc pe arenele exterioare, iar posesorii de bilete au fost anunțați că vor primi banii integral pe tichete.
Fanii care au avut bilete pentru ziua de miercuri, 29 mai, vor primi banii înapoi integral
Marți a fost prima zi în care ploaia și-a făcut apariția în complexul de la Porte d'Auteuil, dar în anumite perioade din zi s-a putut juca.
Miercuri vremea a continuat să nu fie prietenoasă cu tenisul, iar meciuri s-au putut jucat exclusiv doar pe Philippe Chatrier și Suzanne Lenglen.
În condițiile în care nu s-a jucat cel puțin două ore, organizatorii au anunțat că toți posesorii de bilete pe arenele exterioare (inclusiv Simonne Mathieu) vor primi banii integral pe tichetele achiziționate.
Joi s-a jucat puțin de la ora 11:00 (ora Parisului) pe arenele exterioare, dar în jurul prânzului toate partidele au fost întrerupte.
Fotografiile au fost făcute cu Samsung Galaxy S24 Ultra